এম.এস. ধোনি: দ্য আনটোল্ড স্টোরি
এম.এস. ধোনি : দ্য আনটোল্ড স্টোরি (বাংলা: এম.এস. ধোনি : না বলা কাহিনী) হল নিরাজ পাণ্ডে পরিচালিত একটি বলিউডের জীবনী মূলক চলচ্চিত্র। চলচ্চিত্রটি যৌথভাবে প্রযোজনা করেছে হৃতি স্পোর্টস ম্যানেজমেন্ট, ইন্সপ্রাইড এন্টারটেইনমেন্ট এবং আদর্শ টেলিমিডিয়া। চলচ্চিত্রটি নির্মিত হয়েছে ভারতীয় জাতীয় ক্রিকেট দলের সাবেক অধিনায়ক ও সাবেক ক্রিকেটার মহেন্দ্র সিং ধোনির জীবনীর উপর ভিত্তি করে। সুশান্ত সিং রাজপুত চলচ্চিত্রের প্রধান চরিত্র ধোনির ভূমিকায় অভিনয় করেন। এছাড়াও পার্শ্ব চরিত্রে অভিনয় করেছেন কিয়ারা আদভানি, হ্যারি তেঙ্গরি, অনুপম খের, রাজেশ শর্মা এবং ভূমিকা চাওলা। চলচ্চিত্রটি ৩০ সেপ্টেম্বর ২০১৬ সালে মুক্তি পেয়েছে। ২০১৬ সালের ১৫ মার্চ আইসিসি টুয়েন্টি২০ বিশ্বকাপের উদ্বোধনের দিন প্রদর্শনীর জন্য একটি অংশ মুক্তি পেয়েছিল।